Ali-aga Kučukalić
<s>Ali-aga Kučukalić (poznat i kao Alijaga Kučukalić; Čačak, 1807. – Brčko, 1905.), bosanskohercegovački preduzetnik, mecena, humanist, dobrotvor i vakif bošnjačkog porijekla.</s><s>Jedan od najvećih dobrotvora ne samo u Brčkom, nego i u Bosni i Hercegovini.</s><s>Zauzima jedno od najznačajnijih mjesta u kulturnoj i općoj historiji Brčkog.</s>

<s>Uložio je novac u izgradnju najznačajnijih poslovno-stambenih objekata koji i danas krase centar grada, te daju pečat urbanom razvoju Brčkog i njegovoj graditeljskoj baštini.</s><s>Hotel Posavina, Palata Ali-age Kučukalića, Palata Kučukalića (Veselin Masleša), Dom Islahijeta, prva pošta, Vila Kučukalića, Ruždija medresa, Mekteb-ibtidaijja i drugi objekti snažno oblikuju identitet grada i potvrđuju uklapanje graditelja u evropske arhitektonske tokove.</s><s>Većina ovih objekata nalazi se na stalnoj ili privremenoj listi nacionalnih spomenika kulture Bosne i Hercegovine.</s><s>U nekoliko izvora spominje se podatak da je Ali-aga Kučukalić bio prvi milioner u Bosni i Hercegovini, što potpuno odgovara vrijednosti kapitala kojim je raspolagao i svjetskim razmjerima trgovine koje je Brčko dosegnulo u tom periodu.</s>

<s>Reference</s>

<s>Spoljašnje veze 
 Uloga vakufa u razvoju Brčkog sa posebnim osvrtom na vakuf Alijage Kučukalića  BZK Preporod Brčko
 Iz prošlosti Brčkog: Ali-aga Kučukalić, Džemat Gornji Rahić</s>

<s>Bosanskohercegovački poslovni ljudi
Biografije, Brčko</s>

